Nyerat lan maos punika pakaryan ingkang sesambetanipun boten saged dipun pisahaken. Nyerat punika minangka srana medharaken penggalihan/ide. Dene maos punika minangka srana kangge nampi ide-ide lumantar seratan ingkang dipun waos. Maos lan nyerat punika ndadosaken panyerat dados pamaos, semanten ugi pamaos dados panyerat. Panyerat mninangka pamaos tegesipun rikala nyerat temtu panyerat maos seratanipun wonten kekirangan punapa boten. Dene pamaos minangka panyerat inggih punika rikala maos seratan pamaos manggihi suraos, ancas tujuwan wedharing panggalihipun panyerat. Panyerat ugi kedah kathah nindakaken pakaryan maos supados seratanipun saged nuwuhaken raos marang pamaos, amargi pamaos punika aktif nampi pesan (reseptif) saking seratan.